Templo Brihadisvara

An Templo nin Brihadishvara, inapod Rajarajesvaram () kan kagtugdok kaini, asin lokalmente Thanjai Periya Kovil () saka Peruvudaiyar Kovil, sarong Shaivite na  Templong Hindu natugdok sa  Chola'ng arkitektural na estilo namumugtak sa bandang habagatan na pampang nin Cauvery salog sa Thanjavur, Tamil Nadu, Indya.Thanjavur, Encyclopaedia Britannica Saro ini sa pinakadakulang templong Hindu asin modelo nin arkitekturang Tamil. Inaapod man ining Dakshina Meru (Meru nin Habagatan). Tinugdok kan Chola'ng emperador na si Rajaraja I ultanan nin 1003 asin 1010 CE, an templo parte kan UNESCO World Heritage Site na midbid bilang "Great Living Chola Temples", kairiba kan panahon-Chola na Gangaikonda Cholapuram na templo asin kan Templo Airavatesvara, na magkararayo'  asin  sa norte-subangan kaini sa pasunod-sunod.

An orihinal na mga monumento kan ika-11 siglong templo natugdok napapalibotan nin kali. Kablai gidi an gopura, an mayor na templo, an tandayagan na tore kaini, mga inskripsyon, frescoe, asin iskulturang predominanteng may relasyon sa Shaivismo, asin man sa Vaishnavismo asin Shaktismo. An templo naraot sa lawig nin panahon asin ibang arte igdi nawawara na. Mga dugang na mandapam asin monumento idinugang na sa nagsurunod na siglo. An templo ngonyan nakatindog sa tahaw nin mga pader na purusog na idinagdag kan Ika-16 na siglo.

Tinugdok gamit granate, an vimana na tore sa itaas kan santuaryo iyo an saro sa pinakahalangkaw sa South India. An templo may purusog na hinarigi-han na prakara (corridor) asin saro sa dakulaon na Shiva linga sa Indya. Ini man binabantog sa kalidad kan iskultura, asin man ta ini an lokasyon kan hinaman na tumbagang Nataraja, Shiva bilang kagurangnan nin bayle, kan ika-11ng siglo. An complex kabarali an mga santuaryo para sa Nandi, Parvati, Murugan, Ganesha, Sabhapati, Dakshinamurti, Chandeshvara, Varahi, Thiyagarajar nin Thiruvarur, Siddhar Karuvoorar asin iba pa. An templo iyo an pinakabinibisitang atraksyon  kan mga turista sa Tamil Nadu.

Galeriya

Toltolan

Kategorya:World Heritage Sites sa Indya
Kategorya:Historya nin Thanjavur
Kategorya:Arkitekturang Dravidian
Kategorya:Mga Templong Hindu sa Thanjavur
Kategorya:Mga Ika-11ng siglong templong Hindu
Kategorya:Arkitekturang Chola
Kategorya:Mga Templong Shiva sa distritong Thanjavur
Kategorya:Mga Templo  with Bharatanatyam Karanas